Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
18 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดบวกกว่า 6 จุด ก่อนรีบาวด์ต่อเนื่องทำจุดสูงครึ่งวันเช้าที่ระดับดัชนี 1,768.52 จุด ก่อนย่อตัวและปิดตลาดภาคเช้าที่ระดับดัชนี 1,763.63 จุด ปรับตัวเพิ่มขึ้น 8.10 จุด ด้วยมูลค่าซื้อขายราว 2.4 หมื่นล้านบาท ภาพรวมการแกว่งตัวของดัชนี SET ยังเป็นลักษณะ Rebound ตามกรอบ Bollinger Band ทั้งนี้มีกลุ่มพลังงาน (ENERG),กลุ่มพาณิชย์ (COMM) และกลุ่มธนาคาร (BANK) ที่หนุนตลาดยืนแดนบวกตลอดเช้านี้
มุมมองตลาดช่วงบ่าย: เรามองดัชนี SET ยังสามารถรีบาวด์ได้ต่อ ในกราฟรายวัน พบว่า ดัชนีรีบาวด์จากกรอบแนวรับ 1,755-1,760 จุด ขึ้นมาเช้านี้ และการเคลื่อนไหวของดัชนีที่ผ่านมา หากเกิดการดีดตัวขึ้นจาก Bottom Line(-2SD.) ของกรอบ Bollinger Band มักจะแกว่งตัวทดสอบเส้นค่าเฉลี่ย Average (เส้นกลาง) ได้
ประกอบกับโมเมนตัมยังคงหนุนการรีบาวด์ จาก RSI ที่กลับเชิดขึ้นบน Neutral Zone (RSI50%,?10%) ปัจจัยข้างต้น สนับสนุนมุมมองต่อการรีบาวด์ต่อเนื่องบ่ายนี้ โดยคาดหวังแนวต้าน 1,778 จุด (เส้นกลาง Average ของกรอบ Bollinger Band)
กลยุทธ์ในช่วงบ่าย: นักเก็งกำไรระยะสั้น กรณีมีหุ้นถือต่อ กรณีไม่มีหุ้น ซื้อบริเวณแนวรับ 1,755-1,760 จุด คาดหวังแนวต้าน 1,778 จุด อย่างไรก็ดี Stop Loss หากปิดหลุดแนวรับดังกล่าว สำหรับนักลงทุนระยะกลาง ยังคงคำแนะนำ ถือเงินสดต่อ
Point of View
Inverted Head &amp; Shoulder! Shining Stock บ่ายนี้ เลือก SAWAD ปรับตัวบวกตามภาพ รีบาวด์ของตลาดเช้านี้ กราฟราย 120 นาที พบการรีบาวด์ต่อเนื่องจากแรงส่งของสัญญาณ Bullsih Divergence ขณะเดียวกันสัญญาณโมเมนตัมจาก MACD ปรับตัวทางบวก
โดยพลิกกลับเหนือค่าศูนย์ได้อีกครั้ง ประกอบกับการฟอร์มตัว ราคาปัจจุบันจ่อเบรกเส้น neckline ของ Price Pattern แบบ Inverted Head&amp;Shoulder ซึ่งหากเบรกเส้น neckline จะมีเป้าหมายของการขึ้นรอบนี้ที่ 60.50 บาท ทั้งนี้ให้แนวรับ 56.00 บาท และหากราคาปรับตัวสวนทางคาดการณ์ปิดหลุด 55.00 บาท ให้ Cut Loss ก่อน